钦定古今图书集成/方舆汇编/边裔典/第140卷 > 热尔玛尼亚国
## 钦定古今图书集成/方舆汇编/边裔典/第140卷 > 热尔玛尼亚国

拂郎察东北有国曰“热尔玛尼亚。国王不世及”，乃七
大属国之君所共推者。或用本国臣，或用列国君，须
请命教王立之。国中设共学十九所。冬月极冷，善造
煖室，微火温之遂煖。土人散处各国，为兵极忠实，至
死不贰。各国护卫宫城，或从征他国，皆选此国人充
之。工作精巧，制器匪夷所思，能于戒指内纳一自鸣
钟，多水泽，水坚。后用一种木屐，两足蹑之，一足立水
上，一足从后击，乘滑势，一激数丈，其行甚速，手中尚
不废常业。